Malthodes marginatus

Malthodes marginatus (Latreille, 1806) er en av småbløtvingene (Malthininae), en bille som tilhører bløtvingene (Cantharidae).

Utbredelse 
Malthodes marginatus finnes i Europa, men er vanligst i Mellom-Europa, sjeldnere helt i nord og helt i sør. Finnes i Norge og er ganske vanlig.

Utseende 
Malthodes marginatus er mellom 4-5,5 mm lang og er en langstrakt bille, bakkroppen er jevnt smal bakover. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har flere mindre (korte) tenner. Antennens tredje ledd er tydelig lengre enn det andre leddet.  Antennene er festet nært inntil fasettøynenes innside, hodet generelt langt framover (sett ovenfra) og stikker lengre frem enn fasettøynene. Det vil si at hodeformen er mer sirkelformet, sett ovenfra. Dekkvingene har en gul flekk i spissen og er kortere enn bakkroppen, slik at de siste leddene synes. 

Slekten Malthodes har flere arter som er vanskelig å skille fra hverandre, hanner har klare forskjeller i kjønnsorganene, mens flere av hunnene er så like hverandre at de er umulige å skille fra hverandre. Av de nordiske artene er det allikevel karakterer som muliggjør en artsbestemmelse hos de fleste. Her er en ikke fullstendig, men generell forklaring. 
 Hannens nest siste bukledd er ikke tydelig forlenget bakover og det siste bukleddet er uvanlig langt, smalt og spaltet i enden. Det tredje siste ryggleddet er uten vedheng, det siste ryggleddet lite ordinært og uten utvidelser.
 Hunnens antenner er mørke uten en lyserel rot og dens endeledd er tydelig kortere enn det fjerde leddet. Brystskjoldet har en mørk neste svart grunnfarge, det er bredere enn det er langt og har en mer eller mindre markert sidekant. Fram og bakhjørnene er svakt rødlige. Dekkvingene er lyst grå og munnskjoldet har tydelige rynker. Hunnen kan forveksles med hunner av Malthodes mysticus , Malthodes guttifer og Malthodes flavoguttatus.

Levevis 
De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 56-57. ISBN 8712166936

Eksterne lenker 
 
 Malthodes marginatus - Fauna Europaea - engelskspråklig

Bløtvinger
Biller formelt beskrevet i 1806
Dyr formelt beskrevet av Pierre André Latreille